Diari Oficial de la Generalitat Valenciana


Sumari del DOGV 7256, del 16-04-2014 (2014/3209)

RESOLUCIÓ de 4 d'abril de 2014, del rector de la Universitat Politècnica de València, relativa a la creació i supressió de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2014/04/04/(1)/dof/vci/html**

### Dades del document

Número de DOGV
:   7256

Data del DOGV
:   16-04-2014

Secció del DOGV
:   I. DISPOSICIONS GENERALS

Número del document
:   2014/3209


Data del document
:   04-04-2014

Organisme emissor
:   Universitat Politècnica de València

Tipus de document
:   Resolució

Descriptors 

:   * Universitat Politècnica de València
    * dades personals
    * legislació
    * universitat
    * base de dades

RESOLUCIÓ de 4 d'abril de 2014, del rector de la Universitat Politècnica de València, relativa a la creació i supressió de diversos fitxers automatitzats d'aquesta administració pública, en aplicació de l'article 20 de la Llei Orgànica 15/1999, de 13 de desembre, de Protecció de Dades de Caràcter Personal. [2014/3209]  
L'article 20 de la Llei Orgànica 15/1999, de 13 de desembre, de Protecció de Dades de Caràcter Personal, preveu que la creació, modificació o supressió dels fitxers de les administracions públiques només es pot fer mitjançant disposició general publicada en el Boletín Oficial del Estado o diari oficial corresponent.  
En compliment d'aquest mandat legal, el Rectorat de la Universitat Politècnica de València resol:  
  
Primer  
Aprovar la creació del fitxer que s'indica en l'annex I d'aquesta disposició.  
  
Segon  
Aprovar la supressió del fitxer que s'indica en l'annex II d'aquesta disposició.  
  
Tercer  
La Universitat Politècnica de València ha de prendre les mesures necessàries d'índole tècnica i organitzativa per a garantir la seguretat de les dades de caràcter personal dels fitxers que s'esmenten en els annexos.  
  
Quart  
Els responsables dels fitxers automatitzats detallats en els annexos han d'adoptar les mesures necessàries per a assegurar que les dades de caràcter personal s'utilitzen exclusivament per a les finalitats que en justificaren la creació.  
  
Cinquè  
Els afectats pels fitxers automatitzats esmentats en els annexos poden exercir el dret d'accés, de rectificació i de cancel·lació de les dades davant de l'òrgan competent i de la manera establida reglamentàriament, en els casos previstos en la legislació vigent.  
  
Sisè  
En els casos que es prevegen comunicacions de dades, la Universitat Politècnica de València adverteix els cessionaris de dades de caràcter personal de l'obligació d'utilitzar-les exclusivament per a la finalitat de cessió.  
  
Setè  
Aquesta resolució entra en vigor l'endemà de la publicació en el Diari Oficial de la Comunitat Valenciana.  
  
València, 4 d'abril de 2014.- El rector: Francisco José Mora Mas.  
  
  
ANNEX I  
Fitxer: fitxer Activitats de les Escoles  
  
Finalitat i usos previstos: gestió de les dades necessàries per a la realització de les diferents activitats i programes que porta a cap la unitat.  
Persones o col·lectius de què s'obtenen les dades o que estan obligats a subministrar-les: adults, responsables dels menors interessats en la participació en els programes i activitats de les escoles.  
Procediment de recollida de les dades: formularis.  
Estructura bàsica del fitxer i descripció de les dades recollides: nom, cognoms, edat, sexe i antropomètriques, adreça, telèfon, DNI, dades mèdiques, dades bancàries, dades professionals.  
Sistema de tractament de les dades: automatitzat.  
Cessions de dades previstes: companyies d'assegurances, agències de viatges, instal·lacions d'oci i temps lliure i administracions implicades en les activitats.  
Òrgans de les administracions responsables del fitxer: Universitat Politècnica de València.  
Serveis o unitats en què es poden exercir els drets d'accés, de rectificació, de cancel·lació i d'oposició: Universitat Politècnica de València.  
  
Mesures de seguretat: nivell alt.  
  
  
ANNEX II  
Fitxer: Videovigilància de l'ETSEI  
  
Motiu de la supressió: cessament en l'ús del sistema de videovigilància de l'Escola Tècnica Superior d'Enginyers Industrials.  
Destinació de la informació o previsions adoptades per a la destrucció: s'han destruït totes les dades contingudes en el fitxer, i verificat la irrecuperabilitat d'aquestes.


Còpia Permalink ELI